wickkiey/tamil-wikipedia-chunked huggingface dataset:
# அ. இரகுமான்கான்

## கல்வி

பள்ளிக்கல்வியை கம்பத்தில் உள்ள ஏல விவசாயிகள் ஐக்கிய உயர்நிலைப் பள்ளியிலும், பின்னர் மதுரை அமெரிக்கன் கல்லூரியில் இளங்கலை பட்டமும், சென்னை சட்டக்கல்லூரியில் சட்டம் பயின்று பட்டம் பெற்றார்.
# அ. இரகுமான்கான்

## சட்டக்கல்லூரியில்

திமுகவை அண்ணா துவங்கிய பின்னர், மாணவரான ரகுமான்கான். சென்னை சட்டக் கல்லூரியில் துரைமுருகன், முரசொலி செல்வம் உள்ளிட்டோருடன் இணைந்து பல போராட்டங்களில் பங்கேற்றார். அதுவே பின்னர் அவரை அரசியலில் உயரத்துக்கு கொண்டு சென்றது.
# அ. இரகுமான்கான்

## இந்தி எதிர்ப்பு போராட்டத்தில்

சட்டப்பேரவை முன்னாள் தலைவர் காளிமுத்து, கவிஞர் நா.காமராசன், முன்னாள் துணைவேந்தர் ராமசாமி ஆகியோருடன் இணைந்து இந்தி எதிர்ப்பு போராட்டத்தில் மிகத் தீவிரமாக ஈடுபட்டார் ரகுமான்கான்.அதன் ஒரு பகுதியாக நடந்த சட்டநகல் எரிப்பு போராட்டத்திலும் பங்கேற்று சிறை சென்றார். இதன்மூலம் கருணாநிதியின் மனதில் இடம்பிடித்தார்.
# அ. இரகுமான்கான்

## தி.மு.க.வில்

நாவண்மை மிக்க இவர் தி.மு.கவின் கொள்கை பரப்பு செயலாளராகவும், தலைமை செய்தித் தொடர்பாளராகவும் இருந்தார்.
தி.மு.க. உயர்நிலை செயல்திட்டக்குழு உறுப்பினராகவும் பணியாற்றினார். மேடைப் பேச்சில் இலக்கியமும், உலக வரலாறும் அருவியாகக் கொட்டும். சட்டசபையில் அவரது வார்த்தை வீச்சில் வந்து விழும் புள்ளிவிவரங்கள் எதிர்கட்சியினரை தெறிக்கவிடும்.
# அ. இரகுமான்கான்

## சட்டமன்றத்தில்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1977 | சேப்பாக்கம் | திமுக | 24,425 | 38.40 |
| 1980 | சேப்பாக்கம் | திமுக | 55.64 |  |
| 1984 | சேப்பாக்கம் | திமுக | 56.26 |  |
| 1989 | பூங்கா நகர் | திமுக | 49.25 |  |
| 1996 | இராமநாதபுரம் | திமுக | 51.22 ,,, | } |
# பாரசீகப் பூங்கா

**பாரசீகப் பூங்கா**என்பது, பண்டைய பாரசீகப் பகுதியில் தோன்றி வளர்ந்த பூங்கா அமைப்பு மரபு முறையில் வடிவமைக்கப்பட்ட பூங்காவைக் குறிக்கும். இப் பூங்காக்கள் அந்தாலூசியா முதல் இந்தியா வரையான பரந்த பகுதியின் பூங்கா அமைப்பில் தாக்கத்தை விளைவித்துள்ளன. தாஜ்மகாலைச் சுற்றியுள்ள பூங்கா பாரசீக மரபு வழியில் அமைக்கப்பட்ட மிகப்பெரிய பூங்காக்களில் ஒன்று. அல்கம்பிராவில் உள்ள பூங்கா பாரசீகச் செல்வாக்கு உள்ள சிறிய அளவிலான பூங்கா ஆகும்.
# பாரசீகப் பூங்கா

## புமியின் சுவர்க்கம்

அக்காமானியர்களின் காலத்தில் இருந்து புவியின் சுவர்க்கம் என்னும் எண்ணக்கரு பாரசீக இலக்கியங்கள் மூலம் பிற பண்பாடுகளுக்கும் பரவியது. பாரசீகத்தில் புனித மொழியாகக் கருதப்பட்ட அவெஸ்தான் மொழியில் *பரிடீசா* என்னும் சொல் "சுற்றிச் சுவர் கட்டப்பட்டது" என்னும் பொருள் கொண்டது. இது சுவரால் சூழப்பட்ட ஒரு பூங்காவைக் குறித்தது. இச் சொல்லே கிரேக்கம், இலத்தீன், பிரெஞ்சு, செருமன் போன்ற மொழிகளூடாக ஆங்கிலத்தில் சுவர்க்கம் என்னும் பொருள் படும் "பாரடைஸ்" என்னும் சொல்லாகப் பயின்று வருகிறது.  
இச் சொல் குறிப்பது போல பாரசீகப் பூங்காக்கள் சுவரால் சுவரால் சூழப்பட்டிருந்தது. இத்தகைய பூங்காக்களின் நோக்கம் பல் வேறு வழிகளில் பாதுகாப்பான ஆறுதல் தருவதாகும். இதனால் இது புவியில் உள்ள சுவர்க்கமாகக் கருதப்பட்டது. கிறித்தவ இறையியலிலும் புவியில் உள்ள சுவர்க்கமான ஈடன் பூங்காவைக் குறிக்க இச் சொல் பயன்பட்டது.
# பாரசீகப் பூங்கா

## வரலாறு

, ஈரான்.]]
பாரசீகப் பூங்காக்களின் தோற்றம் கிமு 4000 ஆண்டுக்கு முற்பட்டதாக இருக்கலாம் என்று கருதப்படுகிறது. அக்காலத்து அழகுபடுத்தப்பட்ட மட்பாண்டம் ஒன்றில் பாரசீகப் பூங்காக்களின் சிலுவை போன்ற தளத்தோற்றம் வரையப்பட்டுள்ளது. கிமு 500ஆம் ஆண்டளவில் கட்டப்பட்ட பேரரசன் சைரசின் பூங்காவின் புறக்கோட்டு வடிவம் இன்றும் காணத்தக்கதாக உள்ளது.  
கிபி 3 ஆம் நூற்றாண்டு முதல் ஏழாம் நூற்றாண்டு வரையான காலப் பகுதியில் சாசானியர்களின் ஆட்சிக் காலத்தில், சரதுசத்தின் செல்வாக்குக் காரணமாக கலைத்துறையில் நீரின் முக்கியத்துவம் கூடுதலாகக் காணப்பட்டது. இதன் தாக்கம் பூங்கா வடிவமைப்பிலும் வெளிப்பட்டது. நீரூற்றுக்களும், தடாகங்களும் பூங்காக்களில் இடம்பிடிக்கலாயின.  
அராபியர்கள் இப்பகுதிகளைக் கைப்பற்றி வைத்திருந்தபோது பூங்காக்களின் பயன்பாட்டு அம்சங்களிலும் அவற்றில் அழகியல் அம்சங்களுக்கே சிறப்பிடம் வழங்கப்பட்டது. இக் காலத்தில் பூங்கா வடிவமைப்பை கட்டுப்படுத்திய விதி முறைகள் முக்கியத்துவம் பெற்றன. இதற்கு எடுத்துக்காட்டு, உலகத்தின் குறியீடாகக் கருதப்பட்ட நான்கு ஆறுகளைக் கொண்டு நான்கு துண்டுகளாக அமைந்த ஈடன் பூங்காவைப் போன்ற "சார்பாக்" வடிவம் ஆகும்.
# நயி அல் அலி

**நயி அல் அலி** (*Naji Salim al-Ali*), அரபி: ناجي سليم حسين العلي; பிறப்பு: கி. 1938 – 29 ஆகத்து 1987) பாலசுதீனத்தைச் சேர்ந்த கேலி சித்திர ஓவியர் ஆவார்.இவரின் கேலி சித்திரங்கள் பாலஸ்தீன மக்கள் அடைந்த துயரங்களையும் ஒடுக்குமுறையையும், இசுரேலிய ராணுவ ஆக்கிரமிப்பு மற்றும் அரசியல் காரணங்களுக்கான படுகொலைகள் என்று தீவிரமான அரசியல் பிரக்ஞையோடு உருவானவை. நஜி அல் அலி முப்பதாயிரத்திற்கும் அதிகமான கேலி சித்திரங்களை வரைந்திருக்கிறார். தொடர்ந்த அச்சுறுத்தல்கள். கடுமையான தணிக்கை, சிறை தண்டனை என்று அதிகாரம் அவரை முடக்கிய போதும் அவரது செயல்பாடுகள் முடங்கவில்லை. முப்பது ஆண்டுகாலம் புகழ்பெற்ற கேலி சித்திரக்காரராக செயல்பட்டிருக்கிறார்.  
இவர் உருவாக்கிய கற்பனை பாத்திரமான கன்சாலா மிகவும் பிரபலமானதாகும். பத்துவயது தோற்றமுடைய கன்சாலா எப்போதும் முதுகை காட்டிக் கொண்டு கையை பின்னால் மடித்தபடியே தான் நிற்பான். அவன் முகம் யாருக்கும் தெரியாது.  
1987 ம் ஆண்டு லண்டனில் ஒரு சாலையை கடந்துசெல்லும் போது அடையாளம் தெரியாத நபர்களால் கொல்லப்பட்டார் நஜி அல் அலி. ஆனால் இன்றும் அவரது கேலி சித்திரங்கள் தொடர்ந்து மறுபிரசுரம் செய்யப்பட்டு வருகின்றன. உலக அரங்கில் அவரது குரல் இப்போதும் ஒலித்துக் கொண்டுதானிருக்கிறது.  
http://www.handala.org/about/index.html
# குடைமிளகாய்

**குடைமிளகாய்** என்பது பயிரிடப்பட்டு விற்பனையாகும் காய்கறிகளில் ஒன்று. குடைமிளகாய்ச் செடியின் செடியியல் பெயர் *காப்சிக்கம் ஆன்னம்* (Capsicum annuum). பல நிறங்களில் காய்க்கும் செடி வகைகளை உருவாக்கிப் பயிரிடுகிறார்கள். குறிப்பாக சிவப்பு, மஞ்சள், பச்சை, செம்மஞ்சள் (ஆரஞ்சு) நிறங்கள் பரவலாக காணப்படுகின்றன. குடைமிளகாய்ச் செடி மெக்சிக்கோ, நடு அமெரிக்கா தென் அமெரிக்காவின் வடபகுதி ஆகிய இடங்களில் இயற்கையில் விளைவது. குடைமிளகாய்ச் செடியின் விதைகளைப் பின்னர் 1493 இல் எசுப்பானியாவுக்கு எடுத்துச் சென்று அங்கிருந்து ஐரோப்பாவுக்கும் ஆசியாவுக்கும் பரவியது.சேர்ந்தது. உலகில் அதிகமாக குடைமிளகாய் பயிரிடும் நாடுகளின் இன்றும் மெக்சிக்கோ முன்னணி நாடுகளுள் ஒன்றாக உள்ளது.
# குடைமிளகாய்

## சொல்லாட்சி

*காப்சிக்கம் ஆன்னம்* என்னும் செடியை அமெரிக்கரகள் *பெல் பெப்பர்* ("bell pepper") பெயரிட்டு வழங்குகிறார்கள். இதில் உள்ள *பெப்பர்* (மிளகு) பொருத்தமில்லாத பெயர். கிறித்தோபர் கொலம்பசு இச்செடியை ஐரோப்பாவில் அறிமுகப்படுத்திய பொழுது பொருத்தமில்லாத மிளகு என்னும் பொருள் கொண்ட எசுப்பானியச் சொல்லாகிய *பிமியெண்ட்டோ* (*pimiento*) என்பதால் அறிமுகப்படுத்தினார். அக்காலத்தில் குடைமிளகாய்க்குத் தொடர்பில்லாத கறுப்பு மிளகு (*பைப்பர் நைகுரம்*, *Piper nigrum*) மிகவும் விலைமதிப்பு மிக்கதாய் இருந்தது.
# ஒருங்கிணைந்த நுழைவுத் தேர்வு - மேல் நிலை

**இந்திய தொழில்நுட்ப கழக ஒருங்கிணைந்த நுழைவுத் தேர்வு - மேல் நிலை** (Joint Entrance Examination-Advanced) இத்தேர்வு ஆண்டுதோறும் இந்திய தொழில்நுட்பக் கழகங்களில் இளநிலை பட்டப் படிப்புகளுக்கான சேர்க்கைக்கு நடத்தப்படுகிறது. 15 இ.தொ.கழகங்களைத் (பழையன:7;புதியன:8) தவிர இந்திய தொழில்நுட்பக் கழகம் (பிஎச்யூ) வாரணாசி, இந்திய சுரங்கவியல் பள்ளி தன்பாத் மற்றும் இந்திய சுரங்கவியல் பள்ளி பல்கலைக்கழகம் (Indian School of Mines University,ISMU) தன்பாத் கல்வியகங்களும் தங்கள் கல்லூரிச் சேர்க்கைக்கு இத்தேர்வை மையமாக கொண்டிருக்கின்றன. 2007ஆம் ஆண்டிலிருந்து புதிதாக நிறுவப்பட்ட
- இந்திய அறிவியல் கல்வி மற்றும் ஆய்வு கழகங்கள் (Indian Institutes of Science Education and Research), கொல்கொத்தா, புணே, மொகாலி, போபால், திருவனந்தபுரம்
- இந்திய விண்வெளி அறிவியல் மற்றும் தொழில்நுட்பக் கழகம் (Indian Institute of Space Science and Technology), திருவனந்தபுரம்
- இந்திய கடல்வழி ஆய்வுகள் கழகம் (Indian Institute of Maritime Studies), மும்பை
- இராசீவ் காந்தி பாறைநெய் தொழில்நுட்பக் கழகம்(Rajiv Gandhi Institute of Petroleum Technology),ரே பரேலி,உத்திரப் பிரதேசம்
கல்விக்கூடங்களும் இத்தேர்வின் விரிவாக்கப்பட்ட தகுதிப்பட்டியலை (Extended Merit List) தங்கள் மாணவர் சேர்க்கைக்கு பயன்படுத்துகின்றன.  
ஒருங்கிணைந்த நுழைவுத் தேர்வு - மேல் நிலை எழுத, ஒருங்கிணைந்த நுழைவுத் தேர்வு -முதன்மை தேர்வில் குறைந்தபட்ச மதிப்பெண் பெற்றிருக்க வேண்டும்.  
இத்தேர்வு ஒவ்வொரு ஆண்டும் ஒவ்வொரு இ.தொ.கவினால் சுழற்சி முறையில் நடத்தப்படுகிறது.இத்தேர்வில் வெற்றிபெறும் மாணவர்கள் இக்கழகங்களில் நடத்தப்படும் இளநிலை கட்டிடக்கலைஞர் (BArch), இளநிலை வடிவமைப்பாளர் (BDes),ஒருங்கிணைந்த இளநிலை மற்றும் முதுநிலை தொழில்நுட்ப பட்டங்கள், ஒருங்கிணைந்த முதுநிலை அறிவியல் பட்டம் பாடதிட்டங்களுக்கும் சேர தகுதி பெறுகிறார்கள்.45 பேருக்கு ஒருவர் வெற்றி வாய்ப்பு பெறும் இத்தேர்வு உலகின் மிகக் கடினமான நுழைவுத் தேர்வுகளில் ஒன்றாகும். 2009ஆம் ஆண்டிற்கான தேர்வில் 384,977 பேர் பங்குகொண்டனர்;அவர்களில் 10,035 பேர் தகுதிபெற்றதாக அறிவிக்கப்பட்டனர்.
# ஒருங்கிணைந்த நுழைவுத் தேர்வு - மேல் நிலை

## தற்போதைய தேர்வு வடிவம்

இந்திய தொழில்நுட்ப கழக ஒருங்கிணைந்த நுழைவுத் தேர்வு-2009 ஏப்ரல் 12,2009 நடத்தப்பட்டது. இதில் மூன்று மணி நேரம் கொண்ட இரு வினாத்தாள்கள் இருந்தன. இரு தாள்களிலுமே கணிதம்,இயற்பியல் மற்றும் வேதியியல் வினாக்கள் இருந்தன (2007க்கு முந்தைய ஆண்டுகளில் இவை ஒவ்வொன்றிற்கும் இரண்டு மணி நேர அளவிலான தனி தாள்கள் இருந்தன). வினாக்கள் மத்திய உயர்நிலைப்பள்ளி வாரியம்(CBSE), இந்திய பள்ளிச்சான்றிதழ் வாரியம் (ISC) பாடதிட்டங்கள் அடிப்படையில் அமைந்திருக்கும்.மனனம் செய்து வெற்றி பெறவியலாத வகையில் வினாக்களும் வடிவமும் மாற்றங்களைக் கொண்டிருக்கும்.தற்போது விடைத்தேர்வுகளிலிருந்து தேர்ந்தெடுக்கும் முறை பயன்படுத்தப்பட்டு விடைத்தாளகள் தானியங்கியாக *ஒளிமுக அடையாள அறிதல்* (Optical mark recognition) முறையில் மதிப்பிடப்படுகின்றன.  
மாணவர்களால் இத்தேர்வினுக்குக் கொடுக்கப்படும் சிறப்பிற்கேற்ப இதனை நடத்த மிக கடுமையான செயல்முறையை பின்பற்றுகிறது. பங்குபெறும் கல்லூரிகளின் ஆசிரியர்களிலிருந்து நியமிக்கப்பட்ட **ஒ.நு.தே செயற்குழு** இத்தேர்வினை மிகுந்த பாதுகாப்பிற்கிடையே நடத்துகிறது. தயாரிக்கப்படும் பல வினாத்தாளகளில் தேர்வுநாளன்று வரவிருக்கும் வினாத்தாளை மிகக் குறைந்த நபர்களே கையாளுகிறார்கள்.
# ஒருங்கிணைந்த நுழைவுத் தேர்வு - மேல் நிலை

## வரலாறு

ஒ.நு.தே கடந்த 45 ஆண்டுகளில் தனது துவக்க வடிவங்களிலிருந்து வளர்ச்சி யடைந்துள்ளது. துவக்கத்தில் நான்கு வினாத்தாள்கள் (ஆங்கிலம்,கணிதம்,இயற்பியல் மற்றும் வேதியியல்) இருந்தன. 2000 ஆண்டு முதல் 2005 ஆண்டு வரை முதன்மை தேர்வில் பங்குபெறும் நபர்களின் எண்ணிக்கையைக் குறைக்க ஓர் வடிகட்டும் தேர்வுத்தாளும் கொண்டிருந்தது.1997ஆம் ஆண்டு வினாத்தாள் சில தேர்வுமையங்களில் முன்னதாகவே வெளியானதை அடுத்து இருமுறை நடத்தப் பட்டது.  
2005ஆம் ஆண்டு அனைத்து இ.தொ.க இயக்குனர்களும் கொண்ட குழு இதேர்வுமுறைகளை ஆய்வு செய்து பெரும் மாற்றங்களை 2006ஆம் ஆண்டு முதல் அமலாக்கினர். இதன்படி ஒரே வினாத்தாளில் கணிதம்,இயற்பியல்,வேதியியல் வினாக்கள் விடைத்தேர்வுகளுடன் அமைந்த முறை கடைபிடிக்கப்பட்டது.  
இ.தொ.க ஆய்வின்படி, ஒ.நு.தே தகுதியாளர்களில் பெருமளவு வெற்றிபெற்றிருப்பவர்கள் மருத்துவர்களின் மக்கள்;அடுத்து பொறியாளர்களின் மக்கள். கூடுதல் எண்ணிக்கையில் பங்கெடுக்கும் மாணவர்கள் அரசு அலுவலர்களின் மக்கள்,ஆனால் அவர்களது வெற்றி விகிதம் மிகக் குறைவு.
# ஒருங்கிணைந்த நுழைவுத் தேர்வு - மேல் நிலை

## இடங்கள்

ஒவ்வொரு ஆண்டும் இந்தத் தேர்வில் பங்குபெறும் மாணவர்களின் எண்ணிக்கை ஏறுமுகமாகவே உள்ளது. 2008ஆம் ஆண்டு 311,258 பேர் பங்கெடுத்தனர். அண்மைக் காலங்களில் பல்வேறு இ.தொ.கழகங்களில் ஒதுக்கப்பட்ட இடங்கள் பட்டியலிடப்பட்டுள்ளன:  
| கழகம் | சேர்க்கை(2003) | சேர்க்கை(2006) | சேர்க்கை(2007) | சேர்க்கை(2008) | சேர்க்கை(2009) |  |
| --- | --- | --- | --- | --- | --- | --- |
| இ.தொ.க மும்பை | 554 | 574 | 574 | 648 | 746 |  |
| இ.தொ.க தில்லி | 552 | 553 | 553 | 626 | 721 |  |
| இ.தொ.க குவகாத்தி | 350 | 365 | 365 | 435 | 498 |  |
| இ.தொ.க கான்பூர் | 456 | 555 | 541 | 608 | 702 |  |
| இ.தொ.க கரக்பூர் | 659 | 895 | 874 | 988 | 1138 |  |
| இ.தொ.க சென்னை | 554 | 520 | 540 | 612 | 713 |  |
| இ.தொ.க ரூர்க்கி | 546 | 616 | 746 | 884 | 1013 |  |
| **புதிய இ.தொ.கழகங்கள் 2008** |  |  |  |  |  |  |
| இ.தொ.க புவனேசுவர் | 120 | 120 |  |  |  |  |
| இ.தொ.க காந்திநகர் | 120 | 120 |  |  |  |  |
| இ.தொ.க ஐதராபாத் | 120 | 120 |  |  |  |  |
| இ.தொ.க பட்னா | 120 | 120 |  |  |  |  |
| இ.தொ.க பஞ்சாப் | 120 | 120 |  |  |  |  |
| இ.தொ.க இராசத்தான் | 120 | 120 |  |  |  |  |
| **புதிய இ.தொ.கழகங்கள் 2009** |  |  |  |  |  |  |
| இ.தொ.க இந்தூர் | 120 |  |  |  |  |  |
| இ.தொ.க மண்டி | 120 |  |  |  |  |  |
| **மொத்தம் (இதொகக்கள்)** | **3571** | **4078** | **4193** | **5521** | **6491** |  |
| இந்திய தொழில்நுட்பக் கழகம் (பிஎச்யூ) வாரணாசி | 568 | 708 | 686 | 766 | 881 |  |
| இந்திய சுரங்கவியல் பள்ளி பல்கலைக்கழகம்,தன்பாத் | 444 | 658 | 658 | 705 | 923 |  |
| **மொத்தம்** | **4583** | **5444** | **5537** | **6992** | **8295** | } |  
இத்தேர்வில் பங்கெடுக்க கூடுதல் அகவை 25 ஆகும். பட்டியலிட்ட சாதி மற்றும் பழங்குடியினருக்கு மற்றும் ஊனமுற்றோருக்கு 30 அகவைகள். மேலும் 2007ஆம் ஆண்டிலிருந்து ஒருவர் இரண்டு முறை மட்டுமே தேர்வு எழுத முடியும். தவிர ஒருமுறை ஏதேனும் இ.தொ.கவில் சேர்க்கப்பட்டவர்கள் மீண்டும் தேர்வெழுத முடியாது.
# ஒருங்கிணைந்த நுழைவுத் தேர்வு - மேல் நிலை

## இவற்றையும் காண்க

- ஒருங்கிணைந்த நுழைவுத் தேர்வு
- ஒருங்கிணைந்த நுழைவுத் தேர்வு -முதன்மை
# பொறியியல் பட்டதாரி தகுதித் தேர்வு

**பொறியியல் பட்டதாரி தகுதித் தேர்வு** (*Graduate Aptitude Test in Engineering*, **GATE**) இந்திய அரசின் மனிதவள மேம்பாடு அமைச்சகம்,கல்வித் துறையில் இயங்கும் *கேட்-தேசிய ஒருங்கிணைந்த வாரியத்திற்காக* ஏழு இந்திய தொழில்நுட்பக் கழகங்களும் இந்திய அறிவியல் கழகமும் இணைந்து நடத்தும் நாடாளவிய ஆண்டுத் தேர்வாகும். இத்தேர்வில் தகுதிபெற்றவர்கள் மனிதவள அமைச்சகத்தின் பல்வேறு பட்டமேற்படிப்பு திட்டங்களில் சேரவும் நாட்டின் பொறியியல்/தொழில்நுட்ப கல்லூரிகள்/கழகங்களில் வேறு சில அரசு கல்விநிதி/உதவிகளை பெறவும் முடியும்.*கேட்* தேர்வில் தேர்ச்சி பெற்று இளநிலை பொறியியல்/தொழில்நுட்பம்/கட்டிடக்கலை/மருந்துகளியல் அல்லது முதுநிலை அறிவியல்/கணிதம்/புள்ளியியல்/கணினி செயல்பாடுகள் பட்டம் பெற்றவர்கள் தங்கள் மேற்படிப்பை பொறியியல்/தொழில்நுட்பம்/கட்டிடக்கலை/மருந்துகளியல் முதுநிலை/முனைவர் பட்டங்களுக்கும் அல்லது தொடர்புள்ள அறிவியல் முனைவர் திட்டங்களுக்கும் சேர தகுதி பேறுகின்றனர். கல்விநிதியுதவி பெற அக்கல்விச்சாலையின் விதிமுறைகளுக்கு உட்பட்டு பட்டமேற்படிப்பில் சேர்ந்திருக்க வேண்டும். பொறியியல்/தொழில்நுட்பம்/கட்டிடக்கலை/மருந்துவியல் பாடதிட்டங்களில் முதுநிலை பட்டம் பெற்றவர்களுக்கு கல்வியுதவி பெற *கேட்* தகுதி தேவையில்லை.  
சில கல்விநிலையங்கள் பட்டமேற்படிப்பில் சேர்க்க கேட் தகுதியை கட்டாய விதியாக வைத்துள்ளனர். மத்திய அறிவியல் மற்றும் தொழிலக ஆய்வு (CSIR) நிறுவனத்தின் இளநிலை ஆய்வாளர்கள் உதவிக்கும் அவர்கள் அரவணைக்கும் திட்டங்களின் ஆய்வாளர்களுக்கும் இத்தகுதி தேவைப்படுகிறது. சில அரசு நிறுவனங்கள் அறிஞர்/பொறியாளர் வேலையிடங்களுக்கு கேட் தகுதியை வேண்டுகின்றனர்.  
அண்மைக் காலங்களில் பல கல்வி நிபுணர்கள் கேட் தேர்வினை, இவ்வகைப் போட்டித்தேர்வுகளில் மிகக் கடினமான ஒன்று என பகர்கின்றனர். மேலும் இந்திய தொழில்நுட்ப கழகங்களில் பொறியியல் படிப்பு மாணவர் சேர்க்கைக்காக நடத்தப்படும் ஒருங்கிணைந்த நுழைவுத்தேர்வு போன்றே மிக கடினமான வகையில் உள்ளது. சிங்கப்பூரிலுள்ள பல பல்கலைக்கழகங்களும் யெர்மானியிலுள்ள சில தொழில்நுட்ப பல்கலைக்கழகங்களும் தத்தம் கல்லூரிகளில் மேற்படிப்புகளில் சேர **கேட்** தேர்வு மதிப்பெண்களையும் ஓர் அளவுகோலாக கொண்டுள்ளன.
# பொறியியல் பட்டதாரி தகுதித் தேர்வு

## சமீபத்திய மாற்றங்கள்

*2012*ஆம் ஆண்டில் இருந்து கேட் நுழைவுத்தேர்வுக்கு விண்ணப்பிக்கும் முறை இணையம் மூலம் மட்டுமே நடைமுறைப் படுத்தப்படுகிறது. மேலும் இறுதியாண்டு மாணவர்கள் மட்டுமே விண்ணப்பிக்கும் வண்ணம் விதிமுறைகள் திருத்தி அமைக்கப்பட்டன. பெல், நெய்வேலி நிலக்கரி நிறுவனம், இந்தியன் ஆயில் நிறுவனம் மற்றும் ஓ.என்.ஜி.சி. போன்ற பல பொதுத் துறை நிறுவனங்கள் கேட் தேர்வையே தங்களது தகுதிச் சுற்றுத் தேர்வாக நடைமுறைப் படுத்தின.
# பொறியியல் பட்டதாரி தகுதித் தேர்வு

## சமீபத்திய மாற்றங்கள்

### கேட் 2014

இந்தியத் தொழில்நுட்பக்கழகம், பாம்பேவினால் இந்த நுழைவுத் தேர்வு நிர்வகிக்கப்படுகிறது. இந்த ஆண்டிற்கான கேட் நுழைவுத் தேர்வில் புதிய சில நடைமுறைகள் உட்புகுத்தப்பட்டன. மகளிர் விண்ணப்பதாரர்கள் மற்றும் சீர்மரபினர், மலைச்சாதியினர் மற்றும் மாற்றுத்திரனாளிகள் வகுப்புகளைச் சேர்ந்தவர்களுக்கு ரூ.750 எனவும் பிற பிற்படுத்தப்பட்ட வகுப்பைச் சேர்ந்த ஆடவர்களுக்கு விண்ணப்பக் கட்டணம் ரூ.1500 எனவும் நிர்ணயிக்கப்பட்டுள்ளது. இம்முறை பெருவாரியான துறைகளுக்கு இணைய வழி நுழைவுத் தேர்வு முறை அறிமுகப்படுத்தப்படுகிறது. ஐந்து துறைகள் மட்டும் பழைய முறையே பின்பற்றப்படுகிறது. விண்ணப்ப நடைமுறைகள் செப்டம்பர் முதலாம் தேதி முதல் துவங்குகின்றன. இணைய வழித் தேர்வு எழுதுவோருக்கு நான்கு வாரங்களின் ஞாயிற்றுக் கிழமைகளில் தேர்வுகள் நடைபெறும். முதல் தேர்வு சனவரி இருபதாம் தேதி துவங்குகிறது.2014 ம் ஆண்டு கேட் தேர்வு 4 கட்டமாக நடைபெற்றது. தேர்வு முடிவுகள் மார்ச் பதினைந்தாம் தேதி வெளியிடப்படும்.
# பொறியியல் பட்டதாரி தகுதித் தேர்வு

## சமீபத்திய மாற்றங்கள்

### கேட் 2015

- 2015 ஆம் ஆண்டு முதல் விண்ணப்பித்தல் முழுவதும் இணைய முறையிலேயே செய்யப்படவேண்டும்.
- கேட் தேர்வின் மதிப்பெண்கள் செல்லுபடியாகும் காலம் 2 ஆண்டுகளிலிருந்து 3 ஆண்டுகளாக நீட்டிக்கப்பட்டது.
- அச்சடிக்கப்பட்ட மதிப்பெண் அட்டைகள் விண்ணப்பித்தவர்களுக்கு அனுப்பப்படமாட்டாது. மாறாக, தேர்வானவர்கள் மட்டும் மின்னணு முறையில் தங்களது மதிப்பெண் அட்டைகளைத் தரவிறக்கம் செய்து கொள்ள இயலும்.
# பொறியியல் பட்டதாரி தகுதித் தேர்வு

## சமீபத்திய மாற்றங்கள்

### கேட்2016

- தேர்வர்கள் கணிப்பான்களை எடுத்துவரத் தேவையில்லை. தேர்வுத் திரையில் தரப்பட்டிருக்கும் மெய்நிகர் கணிப்பான்களைப் பயன்படுத்த வேண்டும்.
- சில பாடங்களின் தேர்வு பாடத்திட்டங்கள் மாற்றப்பட்டன.
- "பெட்ரோலியம் பொறியியல்" (PE) எனும் புதிய தேர்வுத்தாள் அறிமுகப்படுத்தப்பட்டது.
- அனைத்து பாடப்பிரிவுகளுக்கான தேர்வுகள் முடிவுற்றபின்னர் தேர்வுக்கான விடைக்குறிப்புகள் தரப்படும்.
# பொறியியல் பட்டதாரி தகுதித் தேர்வு

## சமீபத்திய மாற்றங்கள்

### கேட்2017

- "பொறியியல் அறிவியல்" (Engineering Sciences, XE) பாடப்பிரிவில் வளிமண்டல மற்றும் கடல் அறிவியல் என்ற புதிய பகுதி அறிமுகம் செய்யப்பட்டுள்ளது.
- பங்களாதேஷ், நேபாளம், இலங்கை, எத்தியோப்பியா மற்றும் ஐக்கிய அரபு அமீரகத்தைச் சேர்ந்த பன்னாட்டு மாணவர்களும் இத்தேர்வுக்கு விண்ணப்பித்து தேர்வெழுதலாம்.
# பொறியியல் பட்டதாரி தகுதித் தேர்வு

## கேட் தேர்வை நடத்தும் அமைப்பும் ஆண்டும்

இந்திய அறிவியல் கழகம் மற்றும் 7 இந்திய தொழில்நுட்பக் கழகங்கள் ஆகிய 8 நிறுவனங்களில் ஒன்று ஒவ்வொரு ஆண்டும் கேட் தேர்வை நடத்துவதற்கான பொறுப்பை ஏற்கும்.  
| நிறுவனம் | கேட் தேர்வை நடத்திய ஆண்டு |  |
| --- | --- | --- |
| இந்திய அறிவியல் கழகம் | 1984, 1990, 1996, 2002, 2008, 2016. |  |
| இந்திய தொழில்நுட்பக் கழகம் சென்னை | 1985, 1991, 1997, 2003, 2011. |  |
| இந்திய தொழில்நுட்பக் கழகம் தில்லி | 1986, 1992, 1998, 2004, 2012. |  |
| இந்திய தொழில்நுட்பக் கழகம் மும்பை | 1987, 1993, 1999, 2005, 2013. |  |
| இந்திய தொழில்நுட்பக் கழகம் கரக்பூர் | 1988, 1994, 2000, 2006, 2014. |  |
| இந்திய தொழில்நுட்பக் கழகம் கான்பூர் | 1989, 1995, 2001, 2007, 2015. |  |
| இந்திய தொழில்நுட்பக் கழகம் ரூர்க்கி | 2009, 2017 |  |
| இந்திய தொழில்நுட்பக் கழகம் குவகாத்தி | 2010. | } |
# பொறியியல் பட்டதாரி தகுதித் தேர்வு

## வெளியிணைப்புகள்

- GATE 2012, organised by IIT Delhi.
- GATE 2013, organised by IIT Bombay.
- GATE 2014, organised by IIT Kharagpur.
- GATE 2015, organised by IIT Kanpur.
- GATE 2016, organised by IISc.
- கேட் 2017, இ.தொ.க. ரூர்க்கியால் நடத்தப்பெறுகிறது.
# திருவரங்கக் கலம்பகம்

**திருவரங்கக் கலம்பகம்** பாடியவர் அழகிய மணவாளதாசராவர். திருவரங்கத்திலே அறிதுயில் கொள்ளும் ஸ்ரீ ரங்கநாதனைப் பாட்டுடைத் தலைவனாகக் கொண்டது திருவரங்கக் கலம்பகம். இதனுள், சிறப்புப் பாயிரமாக இரு செய்யுள்களும், காப்பாக நான்கு செய்யுள்களும், பிற் சேர்க்கையாக ஒரு செய்யுளும், நூலாக 100 செய்யுள்களும் உள்ளன. அம்மானை, இரங்கல், ஊசல், ஊர், களி, காலம், குறம், கைக்கிளை, சம்பிரதம், சித்து, தவம், தழை, நாரை, பாண், புயவகுப்பு, மடக்கு, மதங்கு, மறம், மேகம், வண்டு முதலிய உறுப்புகள் அமைய அகப் பொருளுக்கு முக்கியத்துவம் கொடுத்து பாடப்பட்டுள்ளது.  
<blockquote><poem>கொற்றவன்தன் திருமுகத்தைக் கொணர்ந்த தூதா!
குறையுடலுக்கோ மறவர் கொம்பைக் கேட்டாய்!
அற்றவர்சேர் திருவரங்கப் பெருமாள் தோழன்
அவதரித்த திருக்குலமென்று அறியாய் போலும்</poem></blockquote> எனும் பாடல் பெருமாள் மீது பற்று வைத்த மறவர் குலப்பெண்ணை மன்னரே கேட்டும் மணமுடிக்க மறுப்பதாய்க் கூறுகிறது.
# ஒருங்கிணைந்த மேலாண்மை நுழைவு தேர்வு

**ஒருங்கிணைந்த மேலாண்மை நுழைவு தேர்வு** (JMET) இந்திய தொழில்நுட்பக் கழகங்களிலும் இந்திய அறிவியல் கழகத்திலும் உள்ள மேலாண்மை பள்ளிகளின் 2-ஆண்டு முழுநேர மேலாண்மை பட்டமேற்படிப்பு பாடதிட்டங்களில் சேர நடத்தப்படும் முதல்நிலை தேர்வாகும். இதில் வெற்றி பெற்றவர்கள் அடுத்த கட்ட தேர்வுகளுக்கு (குழு உரையாடல்/நேர்முகத் தேர்வு) தகுதியாகிறார்கள்.  
இத்தேர்வு சுழற்சி முறையில் ஓர் இ.தொ.க வினால் நடத்தப்படுகிறது. இத்தேர்வு மாணவரின் கணிதம்,தரவுகளை புரிதல்,ஏரண முடிவாற்றல் மற்றும் ஆங்கில பயன்பாடு திறன்களை சோதிக்கிறது. திசம்பர் திங்களில் நடத்தப்படும் இத்தேர்வு விடைத்தேர்வுகளில் சரியானதை தெரிந்தெடுக்கும் முறையில் அமைந்துள்ளது.நான்கு பகுதிகளுக்கும் தனி *குறைந்த மதிப்பெண்கள்* நிச்சயிக்கப் படுகின்றன. நான்கிலும் இந்த குறைந்த மதிப்பெண்களுக்கு மேல் மதிப்பெண் பெற்றவர்களுக்கு அனைத்திந்திய தரவரிசை எண் (AIR)வழங்கப்படுகிறது. இந்த தரவரிசை எண் அடிப்படையில், அவர்களது கடந்த கல்வி மதிப்பீடுகள்,கல்விசாரா திறன்கள் மற்றும் வேலை பட்டறிவு ஆகியனவும் கருத்தில் கொண்டு குழு உரையாடல்/நேர்முகத் தேர்வு அழைப்புகள் விடப்படுகின்றன.
# ஒருங்கிணைந்த மேலாண்மை நுழைவு தேர்வு

## 2009 தேர்வு

கடந்த ஒருங்கிணைந்த மேலாண்மை நுழைவு தேர்வில் நான்கு பகுதிகளில் 120 வினாக்கள் இருந்தன. ஒவ்வொரு சரியான விடைக்கும் ஒரு மதிப்பெண் கூட்டியும் ஒவ்வொரு தவறான விடைக்கும் கால் (0.25) மதிப்பெண் குறைத்தும் மதிப்பிடப்பட்டது. காலை 1000 மணி முதல் 1300 மணிவரை மூன்று மணிநேரம் தேர்வு நடந்தது.
# ஒருங்கிணைந்த மேலாண்மை நுழைவு தேர்வு

## பார்க்க

இ.தொ.க மேலாண்மை பள்ளிகள்
# அறிவியல் முதுகலைக்கு கூட்டுச் சேர்க்கை

**அறிவியல் முதுநிலை கல்விக்கான கூட்டுச் சேர்க்கை** (Joint Admission Test for Masters) (JAM) என்பது இந்திய தொழில்நுட்பக் கழகங்களில் முதுநிலை அறிவியல் மற்றும் இளநிலை அறிவியல் பட்ட மற்றும் பட்டமேற்படிப்பு பாடங்களுக்கான சேர்க்கையை ஒருங்கிணைக்க 2004-2005 கல்வியாண்டிலிருந்து நடத்தும் தேர்வாகும். முதநிலை அறிவியல், முதுநிலை-முனைவர் ஒருங்கிணைந்த பாடத்திட்டம் மற்றும் இளநிலை அறிவியல் பட்டத்துக்குப் பின் எடுத்துக்கொள்ளும் பாடத்திட்டங்கள் ஆகியவற்றுக்கு ஒரே தேர்வின் மூலம் சேர்க்கையை நடத்துவதும் அறிவியலை ஒரு பணிவிருப்பாக அறிவுத்திறனுள்ள மாணவர்களுக்கு கொண்டு செல்வதும் இத்தேர்வின் குறிக்கோள். நாளடைவில் இத்தேர்வு நாட்டின் பட்டப்படிப்பில் அறிவியல் கல்வித் தரத்தின் தரக்குறியீடாக விளங்கும்.
# அறிவியல் முதுகலைக்கு கூட்டுச் சேர்க்கை

## வெளியிணைப்புகள்

- இ. தொ. க கரக்பூர் அறிவியல் முதுகலைக்கு கூட்டுச் சேர்க்கை 2009 தளம்
- அறிவியல் முதுகலைக்கு கூட்டுச் சேர்க்கை 2009 கூடுதல் விவரங்கள்
# சாதிக்பாட்சா

**எஸ். ஜே.சாதிக்பாட்சா** தமிழக அரசியல்வாதியும், தமிழக அமைச்சரவையில் 1967 இல் அண்ணாவின் தலைமையிலும் 1969, 1971,1989இல் மு.கருணாநிதி தலைமையிலும் தமிழ்நாடு முன்னாள் வருவாய்த்துறை அமைச்சராக பதவி வகித்தார். இவரின் சொந்த ஊர் திருப்பூர் மாவட்டம், உடுமலைப்பேட்டை ஆகும் .
1967, 1971, 1989 இல் உடுமலைப்பேட்டை தொகுதியிலும் 1977 இல் ஆயிரம்விளக்கு தொகுதியிலும் வெற்றி பெற்ற திராவிட கொள்கையில் பற்று கொண்ட இவர், திராவிட முன்னேற்றக் கழகத்தில் 1977 முதல் தமது இறுதி காலம் வரை பொருளாளராகப் பணியாற்றியுள்ளார். இவர் 1994 ஆம் ஆண்டில் காலமானார்.
# அல்கம்றா

**அல்கம்பிரா** (*Alhambra*) என்பது தெற்கு எசுப்பெயினில் உள்ளா கிரெனடாவின் இசுலாமிய ஆட்சியாளர்களால் கட்டப்பட்ட மாளிகை, கோட்டை ஆகியவற்றைக் கொண்ட ஒரு தொகுதி ஆகும். 14ம் நூற்றாண்டில் இத்தொகுதி கட்டப்பட போது இவ்விடம் அல்-அன்டாலசு என அழைக்கப்பட்டது.  
ஒரு காலத்தில் கிரெனடாவின் முசுலிம் ஆட்சியாளர்களின் இருப்பிடம் ஆக இருந்த இவ்விடம் இன்று எசுப்பெயினின், புகழ் பெற்ற இசுலாமியக் கட்டிடக்கலைப் பாணியிலான கட்டிடங்களைத் தன்னகத்தே கொண்ட, சுற்றுலாப் பயணிகளைக் கவரும் இடமாக உள்ளது. இத்துடன் 16ம் நூற்றாண்டிலும் அதற்குப் பின்னரும் ஏற்பட்ட கிறித்தவத் தாக்கத்தையும் ஒருங்கே காண முடியும். அல்கம்பிராவுக்குள் உள்ள ஐந்தாம் சார்ல்சின் அரண்மனை 1527-ம் ஆண்டில் புனித ரோமப் பேரரசர் ஐந்தாம் சார்ல்சினால் கட்டப்பட்டது.
# அல்கம்றா

## மேலோட்டம்

அல்கம்பிரா அமைந்துள்ள சமவெளிப்பகுதி 740 மீட்டர் (2430 அடி) நீளமும், கூடிய அளவாக 205 மீட்டர் (674 அடி) அகலமும் கொண்டது. இது மேல்வடமேற்கிலிருந்து கீழ்தென்கிழக்கு வரை பரந்து சுமார் 142,000 சதுர மீட்டர்கள் பரப்பளவையும் கொண்டுள்ளது. இதன் மேற்கு எல்லையில், வலுவாக அரண் செய்யப்பட்ட அல்கசாபா (உள்நகரம்) அமைந்துள்ளது. சம வெளியின் எஞ்சிய பகுதியில் பல மாளிகைகள் உள்ளன. இப்பகுதியைச் சூழ 13 கோபுரங்களைக் கொண்டதும் அதிகம் வலுவற்றதுமான அரண் அமைந்துள்ளது. இக் கோபுரங்களுட் சில பாதுகாப்புக் காரணங்களுக்கானவை.
# அல்கம்றா

## மேலும் வாசிக்க

-
-
-
-
- Grabar, Oleg. *The Alhambra*. Massachusetts: Harvard University Press, 1978.
- Jacobs, Michael and Francisco Fernandez. *Alhambra*. New York: Rizzoli International Publications, 2000.
- Lowney, Chris. *A Vanished World: Medieval Spain’s Golden Age of Enlightenment*. New York: Simon and Schuster, Inc., 2005.
# தேர்ந்தெடுக்கும் முகவர்

**தேர்ந்தெடுக்கும் முகவர்** (selectable marker) என்பது மூலக்கூற்று உயிரியலில் பயன்படுத்தப்படும் ஒரு மரபணு ஆகும். பொதுவாக இவ்வகையான மரபணுக்கள் நாம் வளருணவில் (media) இடும் மருந்துகளை எதிர்த்து வாழும் தன்மை அல்லது எளிதாக கண்டுபிடிப்பதர்க்காக மிளிரும் தன்மையெய் கொண்டு இருக்கும். தேர்ந்தெடுக்கும் முகவர்கள் நாம் பயன்படுத்தும் கணிமி (Plasmid) பொருத்து அமையும். அம்பிசிலின், கனமைசின், போன்ற மருந்துகள் பக்டிரியாவை தேர்ந்தெடுக்க பயன்படும் சில வகையான மருந்து ஆகும். சில கணிமிகளில் இம்மருந்துகளை எதிர்த்து வாழும் தன்மை கொண்ட மரபணுக்கள் கொண்டு இருக்கும் (பீட்டா-லாக்டமேசு (beta lactamase), நியோமைசின் டிரன்சுபெரசு (Neomycin transferase).இவைகள் தேர்ந்தெடுக்க பயன்படும் உயிரினங்களை பொருத்து, பல வகையாக பிரிக்கலாம்.
# தேர்ந்தெடுக்கும் முகவர்

## பக்டிரியா தேர்ந்தெடுக்கும் முகவர் -Bacterial selection marker

இவைகள் பக்டிரியல் படிவாக்கம் தின் போது இ.கோலி கலங்களை தேர்ந்தெடுக்க உதவ வல்லன. எ. கா.  
அம்பிசிலின்  
கனமிசின்  
டெட்ராசைகிளின்
# தேர்ந்தெடுக்கும் முகவர்

## விலங்கு உயிரணு தேர்தெடுக்கும் முகவர் mammalian selection marker

விலங்கு உயிரணு செய்முறைகளில் சில வகையான மருந்துகளை எதிர்த்து வாழும் தன்மையெய் நாம் கொடுக்கும் பரப்பிகள் கொண்டு இருப்பதால் , எளிதாக நாம் விரும்பும் உயிரணுக்களை தேர்ந்தெடுக்கலாம். எ.கா. **சி418 (G418)**
# தேர்ந்தெடுக்கும் முகவர்

## பயிர் தேர்தெடுக்கும் முகவர் Plant selection marker

மரபணு மாற்றப்பட்ட பயிர்களை தேர்தெடுக்கவும் இவைகள் பயன்படுகின்றன.Ex. கனமிசின்.  
சிலவேளைகளில் பச்சை மிளிரும் புரதம் கூட, தேர்தெடுக்கும் முகவர்களாக பயன்படுத்தப்படும்.  
மரபணு மாற்றப்பட்ட பயிர்களில் தேர்தெடுக்கும் முகவர்கள் பயன்படுத்தபடுவதால், ஆய்வாளர்கள் அவைகளால் தீங்கு ஏற்படக்கூடும் என கவலைகள் தெரிவிக்கின்றனர். மரபணு மாற்றப்பட்ட பயிர்கள், திறந்தவெளியில் அறுவடைக்கு வரும்போது, இயல் பயிருக்கும் , மரபணு மாற்றப்பட்ட பயிருக்கும் இடையே ஏற்படும் மகரந்த சேர்க்கையால் தாவரத்தின் மெய்யான நிறப்புரியில் மாற்றம் ஏற்பட்ட வாய்ப்புகள் மிகையாக உள்ளது. மேலும் தேர்ந்தெடுக்கும் முகவர்கள் உள்ள பயிர்களை உணவாக உட்கொள்ளும்போது, நமது பெருங்குடலில் உள்ள நிலைகருவற்ற உயிர்கள் ஒரு குறிபிட்ட எதிர்மருந்தை எதிர்த்து வாழும் தன்மை அடைய வாய்ப்புகள் உள்ளன. இதனால் பின்னாளில் நோய்களை உண்டாக்கும் நுண்ணுயிர்களும் எதிர்மருந்தை எதிர்த்து வாழும் தன்மை கொண்டால், மாந்த இனத்துக்கு பேரிடர் உண்டு என அச்சம் தெரிவிக்கப்படுகிறது. இதனை கருத்தில் கொண்டு **தேர்ந்தெடுக்கும் முகவர் சாரா** (Marker free plant) பயிரும் கொண்டுவரப்பட்டுள்ளது.
# நைட்ரோ செல்லுலோசு

**நைட்ரோ செல்லுலோசு** டி.என்.ஏ., ஆர்.என்.ஏ., மற்றும் புரத படிவுகளில் பாவிக்கப்படும் ஒரு சவ்வு ஆகும். இவைகள் நைலான் சவ்வு (வை) போன்று அல்லமால் குறைந்த அளவு நேர்மின்மம் கொண்டும், சூடாக்கும்போது உடையும் (fragile) தன்மையெய் கொண்டுள்ளது. புரத படிவு (வெசுடன் படிவு) க்களில் இவைகள் புரதத்தை சவ்வுகளில் மாற்ற பயன்படுகிறது.
# விக்கிப்பீடியா:உங்களுக்குத் தெரியுமா/ஆகசுட்டு 16, 2009

- இரண்டு கணியங்களின் கூட்டுத் தொகைக்கும், அவற்றில் பெரிய கணியத்துக்கும் இடையிலான விகிதம், அவற்றில் பெரியதற்கும் சிறியதற்கும் இடையிலான விகிதத்துக்குச் சமனாக இருப்பின் அவ்விரு கணியங்களுக்கும் இடையிலான விகிதம் **பொன் விகிதம்** எனப்படும்
- இயற்கையில் காணப்படும் யாவற்றிலும், இதுவரை மனிதரலால் உருவாக்கப்பட்ட யாவற்றிலும் கடினத்தன்மை அல்லது மிகவயிரம் (வயிரம்=உறுதி) நிறைந்த பொருள் **வைரம்** இதுவாகும்.
- உலகில் அதி உயரத்தில் இருக்கும் ஊர், *உலகின் கூரை* என அறியப்படும் **திபெத்** ஆகும்.
- கனடாவில் 35 000 பேர்களால் மட்டுமே பேசப்படும் **இனுக்டிட் மொழி** நுனாவுட், வடமேற்கு நிலப்பகுதிகள் ஆகிய ஆட்சிப்பகுதிகளில் ஆட்சி மொழியாகும்.
- **பிரதாப முதலியார் சரித்திரம்** 1857இல் எழுதப்பட்டு 1879இல் வெளியான தமிழ் மொழியின் முதல் புதினம் ஆகும்
# இ. தொ. க. மேலாண்மை பள்ளிகள்

**இ. தொ. க மேலாண்மை பள்ளிகள்** (IIT SoMs) எனக் குறிப்பிடுவன கரக்பூர், மும்பை,சென்னை, கான்பூர் மற்றும் ரூர்க்கி நகர்களிலுள்ள இந்திய தொழில்நுட்பக் கழகங்களில் உள்ள மேலாண்மை கல்விக்கான பள்ளிகள் அல்லது துறைகளாகும். இவை மேலாண்மை (முகாமைத்துவம் - இலங்கைதமிழ்) கல்வியில் பட்டமேற்படிப்பு பட்டங்களை வழங்குகின்றன. இப்படிப்புகளுக்கான சேர்க்கை ஒருங்கிணைந்த மேலாண்மை நுழைவு தேர்வு மூலம் நடைபெறுகிறது. இத்தேர்வில் வடிகட்டப்பட்ட மாணவர்களுக்கு அந்தந்த இ.தொ.கவில் குழு உரையாடல்கள்/நேர்முகத் தேர்வு நடத்தப்பட்டு தேர்ந்தெடுக்கப்படுகிறார்கள்.
# இ. தொ. க. மேலாண்மை பள்ளிகள்

## வினோத் குப்தா மேலாண்மை பள்ளி,(VGSoM), இ.தொ.க கரக்பூர்

வினோத் குப்தா மேலாண்மை பள்ளி 1993ஆம் ஆண்டு இ.தொ.க கரக்பூரில் துவங்கபட்டது.இதுவே இ.தொ.கழகங்களில் மேலாண்மை கல்விக்காக நிறுவப்பட்ட முதல் பள்ளியாகும். இக்கழகத்தின் முன்னாள் மாணவரும் வாழ்நாள் ஆய்வாளருமான வினோத் குப்தாவினால் தூண்டப்பட்டு 1994ஆம் ஆண்டு குடியரசு தலைவர் சங்கர்தயாள் சர்மாவினால் அடிக்கல் நாட்டப்பட்டது. 1996ஆம் ஆண்டு புதுக் கட்டிடத்திற்கு குடிபெயர்ந்தது.
# இ. தொ. க. மேலாண்மை பள்ளிகள்

## சைலேஷ் ஜெ.மேத்தா மேலாண்மை பள்ளி (SJMSoM), இ.தொ.க மும்பை

இ.தொ.க மும்பையில் 1995ஆம் ஆண்டு சைலேசு செ மேத்தா மேலாண்மை பள்ளி நிறுவப்பட்டது. பல்துறை கல்வியை வளர்க்கவும் மாறிவரும் சூழலில் பொறியாளர்களை சிறந்த 'மறுமலர்ச்சி தலைவர்களாக' உருவாக்கவும் இப்பள்ளி நிறுவப்பட்டது. இக்கழகத்தின் முன்னாள் மாணவரும் இப்பள்ளி உருவானதற்கு மிகுந்த பொருளுதவி அளித்தவருமான சைலேசு செ.மேத்தாவின் பெயரை 2000ஆம் ஆண்டு இப்பள்ளிக்கு சூட்டினர்.  
பல தனியார் நிறுவனங்கள், ஐசிஐசிஐ,இந்துசுதான் லீவர்,லார்சன் & டூப்ரோ போன்றவை, மாணவர் உதவித்தொகைகள் கொடுக்கின்றன.தவிர,சைலேசு மேத்தா அறக்கொடை சில தகுதி சான்ற உதவித்தொகைகளை வழங்குகிறது.
# இ. தொ. க. மேலாண்மை பள்ளிகள்

## மேலாண்மை கல்வித் துறை (DMS), இ. தொ. க தில்லி

இ.தொ.க தில்லி சட்டதிட்டங்களை தகுந்தவாறு மாற்றி 1993ஆம் ஆண்டு துவங்கிய மேலாண்மை கல்வித் துறை முதுகலை வணிக மேற்பார்வை (MBA) பட்டம் 1996ஆம் ஆண்டு முதல் வழங்கி வருகிறது.
இத்துறை தற்போது மேலாண்மை அமைப்புகள் மீது குவியம் கொண்ட முதுகலை வணிக மேற்பார்வை இரண்டு வருட பாடதிட்டத்தையும்,***பாரதி தொலைதொடர்பு தொழில்நுட்பம் மற்றும் மேலாண்மை பள்ளி***யின் கீழ் தொலைதொடர்பு அமைப்புகள் மேலாண்மையில் குவியம் கொண்ட முதுகலை வணிக மேற்பார்வை இரண்டு வருட பாடதிட்டத்தையும் தொழில்நுட்ப மேலாண்மையில் குவியம் கொண்ட முதுகலை வணிக மேற்பார்வை மூன்று வருட பாடதிட்டத்தையும் நடத்தி வருகிறது.
# இ. தொ. க. மேலாண்மை பள்ளிகள்

## மேலாண்மை கல்வித் துறை (DoMS),இ. தொ. க சென்னை

இ. தொ. க சென்னையில் **மேலாண்மை கல்வித் துறை** ஏப்ரல் 2004 முதல் செயல்படத் துவங்கியது. இதன் முன்னர் மனிதம் மற்றும் குமுகவியல் துறையின் கீழ் 2001 முதலே முதுகலை வணிக மேற்பார்வை (MBA) பாடதிட்டம் நடத்தப்பட்டு வந்தது.இதன் முன்னோடியாக தொழிலக மேலாண்மையில் முதுகலை தொழில்நுட்பம் (M.  
தற்போது மேலாண்மை கல்வித் துறை முதுகலை வணிக மேற்பார்வை,முதுகலை அறிவியல் மற்றும் முனைவர் பட்டங்களை தொழில்துறையின் பல்வேறு இயங்குதளங்களில் வழங்கிவருகிறது.
# இ. தொ. க. மேலாண்மை பள்ளிகள்

## இராஜ் & நீரா மேலாண்மை பள்ளி(RNSoM), இ.தொ.க கான்பூர்

பொறியியலாளர்களின் மேலாண்மை திறனை வளர்க்க வேண்டிய தேவையை முதலில் உணர்ந்து இ.தொ.க கான்பூர் தொழிலக மற்றும் மேலாண்மை பொறியியல் துறையை 1974ஆம் ஆண்டு அமைத்தது. இன்று இத்துறை கற்பித்தல், தொழில் அறிவுரைகள், மேலாண்மை வளர்ச்சி திட்டங்கள், கல்வி ஆய்வுகள், பொதுத்துறை செயற்பணிகள் என பல்வேறு செயல்களில் ஈடுபட்டுள்ளது. நிதி,சந்தைப்படுத்தல்,இயக்குதல்,தகவல் தொழில்நுட்பம் மற்றும் அமைப்புகள் துறைகளில் முதுகலை வணிக மேற்பார்வை (MBA) பட்டங்கள் வழங்குகிறது.  
இத்துறையினை தனி பள்ளியாக மாற்றிட இ.தொ.க கான்பூரில் அவர்களது முன்னாள் மாணவர்கள் இராஜேந்திர சிங் மற்றும் நீரா சிங்அவர்களது அரவணைப்பில் இராஜ் & நீரா மேலாண்மை பள்ளி நிறுவப்படுகிறது. இதற்கான கட்டிடம் கட்டப்பட்டு வருகிறது.
# இ. தொ. க. மேலாண்மை பள்ளிகள்

## மேலாண்மை கல்வித் துறை (DoMS), இ. அ. க பெங்களூரு

இ.அ.க பெங்களூருவின் மேலாண்மை கல்வித் துறை 1948ஆம் ஆண்டு நிறுவப்பட்டு, நாட்டின் மிகப்பழைமையான மேலாண்மை பள்ளியாக திகழ்கிறது. பொறியியல் மாணவர்களுக்கு என தனியான முதுகலை வணிக மேற்பார்வை பாடதிட்டம் அமைத்துள்ளது. தவிர தனது முழுநேர மாணவர்கள், தர மேம்பாட்டு திட்டத்தின்(QIP) கீழ் பொறியியல் கல்லூரி ஆசிரியர்கள்,மற்றும் வெளி பதிகை திட்டத்தின்(ERP) கீழ் தொழில்துறை வல்லுனர்களுக்கு பகுதிநேர கல்வியாக பொறியியலில் முதுகலை அறிவியல் பட்டம்,முனைவர் பட்டங்கள் வழங்குகிறது.
# இ. தொ. க. மேலாண்மை பள்ளிகள்

## வெளியிணைப்புகள்

- வினோத் குப்தா மேலாண்மை பள்ளி, இ. தொ. க கரக்பூர்
- சைலேஷ் ஜெ.மேத்தா மேலாண்மை பள்ளி, இ. தொ. க மும்பை
- மேலாண்மை கல்வித் துறை, இ. தொ. க தில்லி
- மேலாண்மை கல்வித் துறை, இ. தொ. க சென்னை
- தொழிலக மேலாண்மை பொறியியல்(IME) துறை, இ. தொ. க கான்பூர்
- MBA, இ. தொ. க கான்பூர்
- இராஜ் & நீரா
- மேலாண்மை கல்வித் துறை, இ. தொ. க ரூர்க்கி
- மேலாண்மை கல்வித் துறை, இ.அ.க பெங்களூரு
# கரக்பூர்

**கரக்பூர்** (ஆங்கிலம்: Kharagpur) ( , ) இந்தியாவில் மேற்கு வங்காள மாநிலத்தின் மேற்கு மிட்னாபூர் மாவட்டத்திலுள்ள தொழிற்சாலை நகரம். இது மாவட்டத்தின் அதிக மக்கள் தொகை கொண்ட, பல கலாச்சார மற்றும் அண்டவியல் நகரமாகும் . இந்திய தொழில்நுட்பக் கழகங்கள் (ஐ.ஐ.டி) நிறுவப்பட்டபோது முதலில் அமைந்த வளாகம் கரக்பூராகும்.
இங்கு பெரும் தொடர்வண்டி பட்டறைகளும் உலகின் நீளமான [1072.5 மீ] தொடர்வண்டி நடைமேடையும் உள்ளன.  
கலைகுன்டா மற்றும் சலுவா என்ற இடங்களில் இந்திய வான்படை நிலையங்கள் உள்ளன.
# கரக்பூர்

## வரலாறு

கரக்பூர் அதன் பெயரை மல்லபூம் வம்சத்தின் பன்னிரண்டாவது மன்னரான கார்கா மல்லாவிடம் இருந்து கைப்பற்றியபோது பெற்றார். கரக்பூர் ஹிஜ்லி இராச்சியத்தின் ஒரு பகுதியாக இருந்தது, ஒடிசாவின் கசபதி அரசர்களின் கீழ் ஒரு நிலப்பிரபுத்துவமாக இந்து ஒரியா ஆட்சியாளர்களால் ஆளப்பட்டது. 16 ஆம் நூற்றாண்டில், கரக்பூர் இன்னும் அடர்ந்த காடுகளால் சூழப்பட்ட ஒரு சிறிய கிராமமாக இருந்தது என்று வரலாற்றாசிரியர்கள் கூறுகின்றனர். கிராமம் உயர்ந்த பாறைகள் நிறைந்த தரிசு நிலத்தில் இருந்தது. கரக்பூருக்கு அருகில் மக்கள் வசிக்கும் ஒரே குடியிருப்பு பகுதி ஹிஜ்லி. ஹிஜ்லி வங்காள விரிகுடாவின் நதிப் படுகைப் பிராந்தியத்தில் உள்ள ரசூல்பூர் ஆற்றின் கரையில் உள்ள ஒரு சிறிய தீவு கிராமமாகும். இது 1687 ஆம் ஆண்டில் ஒரு துறைமுக நகரமாக வளர்ந்தது. ஹிஜ்லியும் ஒரு மாகாணமாக 1886 வரை இருந்தது. இது வங்காளம் மற்றும் ஒரிசாவின் சில பகுதிகளை உள்ளடக்கியது. இது தம்லுக், பன்ஸ்கூரா, மற்றும் டெப்ரா போன்ற முக்கியமான நகரங்களைக் கொண்டிருந்தது, வடக்கு, தெற்கு மற்றும் கிழக்குப் பக்கங்களில் உள்ள கெல்காய் மற்றும் ஹல்டி நதிகளுடன் வங்காள விரிகுடா மற்றும் கரக்பூர், கேஷியரி, டான்டன் மற்றும் மேற்கில் ஜலேஸ்வர் எல்லைக்குட்பட்டது.  
குரு பீர் மாக்ட்ராம் ஷா சிஸ்டியின் சீடராக இருந்த தாஜ் கான் என்பவர் ஹிஜ்லியை ஆட்சி செய்தார். இது குசான் பேரரசு, குப்தர்கள் மற்றும் பால் வம்சங்கள் மற்றும் முகலாயர்களால் ஆளப்பட்டது. இந்து மன்னர்களின் ஆட்சிக் காலத்திலும், முகலாயர்கள் காலத்திலும் நீதித்துறை, சிறை மற்றும் நிர்வாக அலுவலகங்களுடன் ஹிஜ்லி சிறந்த வணிக மற்றும் வர்த்தக மையங்களைக் கொண்டிருந்தது என்று கூறப்படுகிறது. ஹிஜ்லியின் தலைநகரம் 1628 வரை பஹிரியில் இருந்தது, பின்னர் ஹிஜ்லிக்கு மாற்றப்பட்டது. 1754 ஆம் ஆண்டில் ஹிஜ்லி மாகாணம் உச்சத்தில் இருந்தது, இந்த காலகட்டத்தில் மிகவும் வளமாக இருந்தது.  
ஆங்கிலயே இராணுவத் தளபதி நிக்கல்சன் ஹிஜ்லியை ஆக்கிரமித்து துறைமுகத்தை கைப்பற்றிய முதல் ஆங்கில காலனித்துவவாதி ஆவார். 1687 ஆம் ஆண்டில் ஜாப் சார்னோக் வீரர்கள் மற்றும் போர்க்கப்பல்களுடன் ஹிஜ்லியைக் கைப்பற்றி, இந்து மற்றும் முகலாய பாதுகாவலர்களை தோற்கடித்தார். முகலாயர்களுடனான போருக்குப் பிறகு, ஜாப் சார்னோக்கிற்கும் முகலாய பேரரசருக்கும் இடையே ஒரு ஒப்பந்தம் கையெழுத்தானது. ஜாப் சார்னோக் சந்தித்த இழப்பு அவரை ஹிஜ்லியை விட்டு வெளியேறி உலுபீரியாவை நோக்கி செல்ல கட்டாயப்படுத்தியது, அதே நேரத்தில் முகலாய பேரரசர் தொடர்ந்து மாகாணத்தை ஆட்சி செய்தார். அங்கிருந்து, கிழக்கு இந்தியாவில் தங்கள் தொழிலை நிறுவ அவர்கள் இறுதியாக கொல்கத்தாவில் உள்ள சுட்டானூட்டியில் குடியேறினர். இது இந்தியாவில் கிழக்கிந்திய கம்பெனியின் தொடக்கமாகும். ஹிஜ்லி இன்று நமக்குத் தெரிந்தபடி ஹிஜ்லி மாகாணத்தின் ஒரு சிறிய பகுதி மட்டுமே, இது 19 ஆம் நூற்றாண்டில் ஆங்கிலேயர்களால் நிர்வாக அலுவலகங்களை நிறுவுவதற்காக உருவாக்கப்பட்டது. இன்றைய முழு கரக்பூர் பிரிவிலும் ஹிஜ்லி மாகாணத்திற்கு ஒத்த எல்லைகள் தற்போது உள்ளது.  
18 ஆம் நூற்றாண்டில் கெஜூரி, நதிப் படுகைப் பிராந்தியத்தில் கௌகாளி ஆற்றின் கரையில் மற்றொரு துறைமுக நகரம் அமைக்கப்பட்டது. இது ஆங்கிலேயர்களால் முதன்மையாக ஐரோப்பிய நாடுகளுடன் வர்த்தகம் செய்வதற்காக நிறுவப்பட்டது. கெஜூரியும் ஒரு தீவாக இருந்தது. 1864 ல் ஏற்பட்ட பேரழிவு சூறாவளியில், இரு துறைமுகங்களும் அழிக்கப்பட்டன. அதன் பின்னர் தீவுகள் பிரதான நிலப்பகுதியுடன் இணைந்துள்ளன.
# கூலும் விதி

**கூலும் விதி** (*Coulomb's law*, **கூலோமின் விதி**), அல்லது **கூலுமின் நேர்மாற்று இருபடி விதி** (*Coulomb's inverse-square law*) என்பது, மின்னூட்டப்பட்ட மின்மங்களுக்கு இடையிலான நிலைமின் இடைவினைகளை விளக்கும் இயற்பியல் விதியாகும். 1780களில் சார்லசு அகுசிட்டின் டி கூலும் என்பவர், இத்தொடர்பை ஒரு சமன்பாடாக விளக்கினார். கூலும் விதியின்படி,  
<blockquote>*இரு புள்ளி மின்னூட்டங்களுக்கு இடையேயான மின்னிலை விசையின் எண்ணளவானது, ஒவ்வொரு மின்னூட்டங்களின் எண்ணளவு பெருக்கத் தொகைக்கு நேர்த்தகவிலும், அவற்றுக்கு இடையே உள்ள தொலைவின் இருமடிக்கு எதிர்த் தகவிலும் அமையும்.*</blockquote>
# கூலும் விதி

## திசையிலி வடிவம்

கூலும் விதியின் திசையிலி வடிவம் மின்னூட்டங்களுக்கு இடையேயான நிலைமின் விசையின் எண்ணளவை மட்டுமே விவரிக்கக் கூடும் . இவற்றின் திசை குறிப்பிட வேண்டுமானால், திசையன் வடிவத்தை பின்பற்ற வேண்டும். கூலும் விதிப்படி, **r** தொலைவில் உள்ள இரு மின்னூட்டங்களுக்கு ( **q<sub>1</sub>** மற்றும் **q<sub>2</sub>** ) இடையேயான நிலைமின் விசை **F** இன் எண்ணளவு கீழ் உள்ளவாறு இருக்கும்,  
:<math>F = k_\mathrm{e} \frac{q_1q_2}{r^2}</math>  
இதில் நேர்விசை விரட்டுவதாகவும், எதிர்விசை கவருவதாகவும் இருக்கும். இதன் விகித மாறிலிக்கு **Ke** கூலும் மாறிலி என்று பெயர் . இது சுற்றுப்பரப்பின் தன்மையோடு தொடர்பு உடையது. இதை கீழ் உள்ளவாறு சரியாக கணக்கிடப்படும்,  
:<math> \begin{align}  
k_{\mathrm{e}} &= \frac{1}{4 \pi \varepsilon_0} = \frac{c^2 \ \mu_0}{4 \pi} = c^2 \cdot 10^{-7} \ \mathrm{H} \cdot \mathrm{m}^{-1}\\
&= 8.987\ 551\ 787\ 368\ 176\ 4 \times 10^9 \ \mathrm{N \cdot m^2 \cdot C^{-2}}. \\
\end{align} </math>
# கூலும் விதி

## திசையிலி வடிவம்

### மின்புலம்

லாரன்சு விசை விதிப்படி, **r** தொலைவில் உள்ள ஓர்ப் புள்ளி மின்னூட்டத்தின் (**q**) மின்புலத்தின் எண்ணளவு (**E**),  
: <math>E = {1 \over 4\pi\varepsilon_0}\frac{q}{r^2}.</math>
# கூலும் விதி

## திசையன் வடிவம்

**r2** தொலைவில் உள்ள ** q2** மின்மத்தின் புலத்தை தொடுகிற, r1 தொலைவில் உள்ள **q1** மின்ம விசையின் எண்ணளவு மற்றும் திசையை பெறுவதற்கு, திசையன் வடிவம் பின்வருமாறு விவரிக்கப்படும்,
# கூலும் விதி

## அட்டவணை

| - | திசையன் கணியம் | ="0" | *விசை (2 மூலம் 1இல்)* |
| --- | --- | --- | --- |
| <math>\mathbf{F}_{12}= {1 \over 4\pi\varepsilon_0}{q_1 q_2 \over r^2}\mathbf{\hat{r}}_{12} \ </math> | } |  |  |
| <math>\mathbf{F}_{12}= q_1 \mathbf{E}_{12}</math> ||
| <math>\mathbf{E}_{12}= {1 \over 4\pi\varepsilon_0}{q_2 \over r^2}\mathbf{\hat{r}}_{12} \ </math> | } |
| --- | --- |
|-
|தொடர்பு||<math>\mathbf{F}_{12}=-\mathbf{\nabla}U_{21}</math> || ||<math>\mathbf{E}_{12}=-\mathbf{\nabla}V_{12}</math>
|-
| திசையிலி கணியம் ||
| <math>U_{12}={1 \over 4\pi\varepsilon_0}{q_1 q_2 \over r} \ </math> | } |
| --- | --- |
| <math>U_{12}=q_1 V_{12} \ </math> ||
| <math>V_{12}={1 \over 4\pi\varepsilon_0}{q_2 \over r} </math> | } |
| --- | --- |
|}
# ஆளுனர் மாளிகை, தமிழ்நாடு

**மக்கள் மாளிகை** (*Lok bhavan*) தமிழ்நாடு ஆளுநர்கள் வாழும் அலுவல்முறை இருப்பிடம். இது தமிழ்நாடு மாநிலத் தலைநகரான சென்னையின் கிண்டி பகுதியில் அமைந்துள்ளது. கோடைக்காலத்தில் உதகமண்டலத்தில் உள்ள இருப்பிடத்தில் ஆளுநர் தங்கியிருப்பார்.
# ஆளுனர் மாளிகை, தமிழ்நாடு

## பெயர் மாற்றம்

இந்தியாவில் உள்ள அனைத்து ஆளுநர் மற்றும் துணை-நிலை ஆளுநர்கள் மாளிகைகளை **இராஜ் பவன்** என்று இருந்தததை இந்திய அரசு டிசம்பர், 2025 முதல் **லோக் பவன்** எனப்பெயர் மாற்றம் செய்து அறிவித்துள்ளது.
# ஆளுனர் மாளிகை, தமிழ்நாடு

## வரலாறு

மதராசு ஆளுநர்கள் முதலில் புனித சார்சு கோட்டையில் வாழ்ந்து வந்தனர்.1640ஆம் ஆண்டு முதல் அலுவல்முறை மாளிகை கட்டப்பட்டது. தற்போதைய அணிவகுப்பு திடலில் அமைந்திருந்த அக்கட்டிடம் 1693இல் இடிக்கப்பட்டு தலைமைச்செயலகத்தின் ஓர் பகுதியாக விளங்கும் கட்டிடம் கட்டப்பட்டது. 1746 இல் பிரெஞ்ச் படையினரால் அழிக்கப்பட்ட இந்த மாளிகைக்கு மாற்றாக 1749இல் அப்பகுதியில் மிக செல்வசெழிப்புடன் வாழ்ந்த அன்டோனியோ டி மதரோசு அம்மையாரிடமிருந்து கையகப்படுத்தப்பட்டது. இதனைச்சுற்றியே தற்போதைய அரசு இல்லம் அமைந்துள்ளது.
1820இல் ஆளுநராக பொறுப்பேற்ற தாமசு மன்றோ ஆளநரின் பண்ணைவீடாக இருந்த 'கிண்டி லாட்சை' அலுவல்முறை இருப்பிடமாக மாற்றினார்.
# ஆளுனர் மாளிகை, தமிழ்நாடு

## ஆளுனர் மாளிகை வளாகம்

ஆளுனர் மாளிகை கிண்டி பாதுகாக்கப்பட்ட வனப்பகுதியில் அமைந்துள்ளது. இங்குள்ள மான் வகைகள் 1924ஆம் ஆண்டில் கொண்டு விடப்பட்டன. கீழ்வரும் பொதுப்பயன்களுக்காக பெரும்பகுதி விட்டுக்கொடுக்கப்பட்டபின்னர் தற்போதுள்ள நிலப்பரப்பு 156.14 ஏக்கர்கள் ஆகும்.  
- 1958: இந்திய தொழில்நுட்பக் கழகம் அமைக்க மத்திய கல்வி அமைச்சகத்திற்கு மாற்றப்பட்டது.
- 1958: பிரதமர் நேருவின் விழைவிற்கேற்ப மான்கள் பூங்கா மற்றும் சிறுவர் பூங்கா அமைக்க வனத்துறைக்கு மாற்றப்பட்டது.
- 1974: இராசாசி நினைவகத்திற்காக மாற்றப்பட்டது.
- 1975: காமராசர் நினைவகத்திற்காக மாற்றப்பட்டது.
- 1977: தேசிய பூங்கா அமைக்க வனத்துறைக்கு மாற்றப்பட்டது.  
தவிர, அடையாறு ஆறு அண்மையிலும் ஈக்காட்டுத்தாங்கல் அண்மையிலும் 8.63 ஏக்கர் கொண்ட இரு நிலப்பகுதிகள் ராசபவனுக்கு சொந்தமானவை. இங்கு ஆளுனர் மாளிகை பாவனைக்கான நீரேற்று நிலையங்கள் உள்ளன.  
ஆளுனர் மாளிகை பகுதியில் மான்கள்(புள்ளிமான்கள்,பிளாக் பக்,அல்பினோ),கீரிகள்,நரிகள் மற்றும் பல ஊர்வன / பறப்பன உள்ளன. இடம் பெயரும் பறவைகளையும் பறவை கவனிப்பவர்கள் கண்டுள்ளனர்.
# ஆடிக் கார்த்திகை

**ஆடிக் கார்த்திகை** என்பது ஆடித் திங்கள் கார்த்திகை நாளில் கொண்டாடப்படும் இந்து சமய விழாவாகும். இவ்விழா நாளில் முருகன் கோயில்களில் சிறப்பு வழிபாடுகள் நடைபெறுகின்றன. இது தென்னிந்தியா, இலங்கை மற்றும் புலம்பெயர்ந்தோர் இடையில் சிறப்பாகக் கொண்டாடப்படுகிறது.
# ஆடிக் கார்த்திகை

## முன்னுரை

பொதுவாக தென்னிந்திய பாரம்பரியத்தின் படி கார்த்திகை நாளே முருகன் வழிபாட்டிற்கு உகந்த நாள் ஆகும். அதிலும் தெய்வ வழிபாடுகள் செய்ய உகந்த ஆடித் திங்களில் வரும் கார்த்திகை நாள் மிகவும் சிறப்பிற்குரியது. *ஆடிக் கார்த்திகையில் ஆறுமுகனை வழிபடத் தேடிவரும் நன்மை* என்பது தமிழ் ஆன்றோர் வாக்கு ஆகும். ஆடிக் கார்த்திகை நன்னாளில் ஆறுமுகனை வணங்கினால், கர்ம வினைகள் நீங்கும்; செவ்வாய் தோஷம் அகலும்; திருமணத் தடைகள் நீங்கும். சொந்த வீடு, வாகன வசதி, தொழில் அபிவிருத்தி போன்றவை ஸித்திக்கும் என்கின்றனர் அடியார்கள்.
# ஆடிக் கார்த்திகை

## தொன்மம்

முருகன் பிறந்தது விசாக நாண்மீன் என்று சொல்லப் பட்டாலும், அவனைப் பாலூட்டி வளர்த்தது ஆறு கார்த்திகைப் பெண்கள் “கார்த்திகை” நாண்மீன்களாக மாறி அன்றைய நாளை ஆடிக் கார்த்திகையாக நோன்பிருந்து வழிபடுகிறார்கள்.
முருகனுக்கு திதிகளில் சஷ்டியும், கிழமைகளில் வெள்ளிக்கிழமையும், நாண்மீன்களில் கார்த்திகையும் சிறப்பு. ஆடித் திங்களிலிருந்து தொடங்கி ஆறுதிங்கள்கள் கார்த்திகை நோன்பு இருந்து தைத் திங்கள் கார்த்திகையில் நோன்பை முடிக்கலாம்.
# ஆடிக் கார்த்திகை

## நோன்புமுறைகள்

நோன்பு இருப்பவர்கள் கடைப்பிடிக்கவேண்டிய பொதுவான நோன்புமுறைகளே இதற்கும் பொருந்தும் என்றாலும் முருகனிற்குரிய நோன்புகளில் உப்பு தவிர்க்கப் படுவதை முக்கியமாய்க் கருதுகின்றனர். உப்பில்லா உணவை எடுத்துக் கொண்டு கார்த்திகை நோன்போ, சஷ்டி நோன்போ இருத்தல் சிறப்பாகவும், உயர்வாகவும் கருதப் படுகிறது.
# ஆடிக் கார்த்திகை

## சிறப்பு

மழைக்காலத் தொடக்கமான தென்செலவு பொதுவாக அனைத்து இறை வழிபாடுகளிற்கும் ஏற்றதாகவும், வடசெலவு திருமணம், உபநயனம், புதுமனை புகுதல் போன்ற முக்கிய நிகழ்வுகளிற்கு ஏற்றதாகவும் சொல்லப் படுகிறது. ஆடித் திங்களில் இருந்து வரிசையாக அனைத்துக் கடவுளரையும் வேண்டிச் செய்யும் விழாக்களும், நோன்புகளும் வருகின்றன. தேவர்களின் மாலைக்காலம் என்று சொல்லப் படும் இத்திங்களில் வழிபாடுகள் அதனாலேயே நடத்தப் படுகிறது.
# தாயுமானவர்

**தாயுமானவர்** (1705–1742) தமிழில் மெய்ப்பொருள் பற்றிப் புகழ்பெற்ற பாடல்களை இயற்றியவர்.
# தாயுமானவர்

## வாழ்க்கைக் குறிப்பு

இவர் தமிழ்நாட்டில், நாகப்பட்டினம் மாவட்டத்தில், திருமறைக்காடு என்று அழைக்கப்படும் வேதாரண்யத்தில் சைவ வேளாளர் குலத்தில் பிறந்தார். இவர் தந்தையார் கேடிலியப்ப பிள்ளை மற்றும் தாயார் கேசவள்ளி அம்மையார் ஆவார்கள். இவர் தமிழ் மொழி, வடமொழி ஆகிய இருமொழிகளிலும் புலமை பெற்றவர்.  
தாயுமானவர், ராணி மங்கம்மாளின் பேரனான திருச்சிராப்பள்ளியை ஆட்சிபுரிந்த விசயரகுநாத சொக்கலிங்கரிடம் அரசக் கணக்கராகப் பணிபுரிந்தார், அப்போது முக்கியமான ஆவணம் ஒன்றை அரசவையில் இவர் கையால் கசக்கிப் போட, இவர் தன்னிலை மறந்து இறைவியுடன் ஒன்றிப்போய் இந்தக் காரியம் செய்வதை அறியாத சபையினர் அரசனுக்கும், அரசிக்கும் அவமரியாதை என அவதூறு பேசினார்கள். ஆனால் அதே சமயம் திருவானைக்கா அகிலாண்டேசுவரி கோயிலில், அம்பாளின் ஆடையில் நெருப்புப் பற்றியதைச் சிவாச்சாரியார்கள் கவனிப்பதற்குள் தாயுமானவர் நுழைந்து தம் கையால் கசக்கி அந்த நெருப்பை அணைத்ததைச் சிவாச்சாரியார்கள் கண்டனர். அவர்கள் உடனே ஓடோடி வந்து நடந்ததைக் கூறத் தாயுமானவரின் சக்தியைப் புரிந்து கொண்டு வியந்தனர் என்பார்கள்.  
தம் எளிய பாடல்கள் மூலம் தமிழ்ச்சமயக் கவிதைக்கு ஒரு தூணாக இருந்தவர் தாயுமானவர். வள்ளலாரும், பாரதியாரும் இத்தகைய எளிய கவிதைகள் பாட இவர் முன்னோடியாகத் திகழ்ந்தார் என்றும் சொல்லுவதுண்டு. பின்னர் அப்பதவியைத் துறந்து திருமூலர் மரபில் வந்த, திருச்சிராப்பள்ளியைச் சார்ந்த மௌன குரு என்பவரிடம் உபதேசம் பெற்றுத் துறவு பூண்டார்.  
தவநெறியில் சிறந்து விளங்கிய தாயுமானவர், பல்வேறு திருத்தலங்களுக்கும் சென்று இறைவனைப்பாடி வழிபட்டார். இறுதியில் இராமநாதபுரம் மாவட்டம் இலட்சுமிபுரம் என்னும் ஊரில் சமாதி அடைந்தார்.
# தாயுமானவர்

## தாயுமானவரின் பாடல்

*தாயுமான சுவாமிகள் திருப்பாடல் திரட்டு* என்னும் நூலில் 56 தலைப்புகளில் 1452 பாடல்கள்
உள்ளன. அவற்றில் 771 பாடல்கள் கண்ணிகளாகவும், 83 பாடல்கள் வெண்பாக்களாகவும் உள்ளன. இவருடைய **'பராபரக்கண்ணி**<nowiki/>' மிகவும் புகழுடையது. இதில் **389 கண்ணிகள்** இடம்பெற்றுள்ளன. பராபரக்கண்ணியில்,  
என்று தாயுமானவர் அம்பாளைப் பாடியுள்ளார். 1736-ஆம் ஆண்டு துறவு பூண்ட தாயுமானவரை ஒரு சித்தர் என்பார்கள். அவர் சமரச சன்மார்க்க நெறியைப் பரப்பினார். இவர் பாடல்கள் 'தாயுமானவ சுவாமிகள் திருப்பாடற்றிரட்டு' என வழங்கப்படுகிறது. தமிழ் மொழியின் உபநிடதம் என அழைக்கப்படும். இதில் 56 பிரிவுகளில் 1452 பாடல்கள் உள்ளன. மேலும், இவரின் பாடல்களில் உவமைகளும், பழமொழிகளும் மிகுந்துள்ளன.  
(இருபொருள்: வாய்க்க மாட்டேன், வாய் ஏன்)  
என்னும் இவருடைய வரிகள் (பராபரக்கண்ணி 221) புகழ் பெற்றவை. இவர் செய்யும் இறைவழிபாட்டை " நெஞ்சமே கோவில் நினைவே சுகந்தம் அன்பே, மஞ்சனநீர் பூசைகொள்ள வாராய் பராபரமே" என்று 151-ஆவது பராபரக்கண்ணியில் எடுத்துரைத்துள்ளார்.
# தாயுமானவர்

## தாயுமானவரின் பணி

இவரின் தந்தையான கேடிலியப்பர் திருச்சிராப்பள்ளியை ஆண்ட விசயரகுநாத சொக்கலிங்கரிடம் அரச கணக்கராகப் பணிபுரிந்து வந்தார். அவர் மறைவுக்குப் பின்னர்த் தாயுமானவர் அப்பணியை ஏற்றார். விசயரகுநாத சொக்கலிங்கர் ஆட்சியிலும், அவர் மனைவி இராணி மீனாட்சி ஆட்சியிலும் கணக்கராகப் பணியாற்றினார்.
# தாயுமானவர்

## துறவு வாழ்க்கை

மட்டுவார்குழலி என்னும் மங்கையை மணந்து கனகசபாபதி என்ற மகவையும் பெற்று வாழ்ந்தார். பின்னர்த் துறவு வாழ்க்கையில் நாட்டங்கொண்டு துறவு பூண்டார். திருமூலர் மரபில் வந்த மௌனகுரு என்பாரின் அருளும், ஆசியும் பெற்றுச் சிறந்து விளங்கினார். அவர் 1742-ஆம் ஆண்டு தை மாதம் விசாகம் நட்சத்திரம் கூடிய நாளில் முக்தி பெற்ற இடம் இராமநாதபுரத்தில் உள்ள இலட்சுமிபுரமாகும்.
# இலாரன்சு விசை

இயற்பியலில், **இலாரன்சு விசை** என்பது மின்காந்தப் புலத்தால் ஒரு புள்ளி மின்துகளின் (மின்னூட்டம்) மீது செலுத்தப்படும் விசை ஆகும் . இவ்விசை பின்வரும் சமன்பாட்டால் தரப்படும்  
: ***F*** = *q* (***E*** + ***v × B***)  
இதில்,
:***F*** - விசை (நியூட்டன்)
:***E*** - மின்புலம் (வோல்ட்டு/மீட்டர்)
:***B*** - காந்தப் புலம் (தெசுலா)
:*q* - துகளின் மின்மம் (கூலும்)
:***v*** - துகளின் திசைவேகம் (மீட்டர்/நொடி)  
இவ்விசையின் சிறப்பியல்புகள் பின்வருமாறு:  
1. மின்துகள் ஓய்வு நிலையில் இருந்தால் விசை சுழியாகும். அதாவது இயங்கும் துகள்கள் மட்டுமே, லாரன்சு விசையை உணரும்.
1. மின்துகளானது, காந்தப் புலத்திற்கு இணையாகவோ அல்லது எதிராகவோ இயங்கினால் செயல்படும் விசை சுழியாகும்; காந்தப்புலத்திற்குச் செங்குத்தாக இயங்கினால், விசையானது பெரும மதிப்பினைப் பெறும்.
1. விசையானது மின்னூட்டத்திற்கு (*q*) நேர்விகிதத்திலும்
1. விசையானது காந்தத் தூண்டலுக்கு (***B***) நேர்விகிதத்திலும்
1. விசையானது காந்தத் தூண்டலுக்கு குத்தாக உள்ள திசைவேகக் கூறுக்கு (v sinθ) நேர்விகிதத்திலும்
1. எதிர்க்குறி மின்னூட்டங்களுக்கு, இவ்விசை எதிரான திசையிலும் செயல்படும்
# வெள்ளியங்கிரி மலை

**வெள்ளியங்கிரி மலை** (*Velliangiri Mountains*) தமிழ்நாட்டில் கோயம்புத்தூரிலிருந்து மேற்கே 40 கி.மீ. தொலைவில் சிறுவாணி மலையை ஒட்டி கிழக்கு மேற்காக அமைந்துள்ளது. இது மேற்குத் தொடர்ச்சி மலைத்தொடரின் ஒரு பகுதியாகும். இம்மலைக்கு கிழக்கே தொடர்ச்சியாக மருதமலை அமைந்துள்ளது.  
வெள்ளியங்கிரி மலை ஒரு புனிதத் தலமாகவும் (தென்கயிலை), சுற்றுலாத்தலமாகவும் இருந்து வருகிறது. இது மேகங்கள் சூழ, வெள்ளி வார்ப்படத்தால் மூடியது போல தோற்றமளிப்பதால் "வெள்ளியங்கிரி" என்ற பெயர் பெற்றது. இம் மலையடிவாரம் பூண்டி என அழைக்கப்படுகிறது. இந்த அடிவாரப் பகுதியில் வெள்ளியங்கிரி ஆண்டவர் கோவில் உள்ளது. சுமார் 3500 அடி உயரமுடைய (கடல் மட்டத்திலிருந்து 5000 அடி,1524 m) இம்மலை ஏழு முடிகளைக் கொண்டுள்ளது. ஐந்தரை கிலோ மீட்டர் தூரம் செல்லும் இப்பாதையில் வெள்ளை விநாயகர் கோயில், பாம்பாட்டி சுனை, கைதட்டி சுனை, சீதைவனம், அர்ச்சுனன் வில், பீமன் களி உருண்டை, ஆண்டி சுனை போன்ற இடங்களை கண்டு மகிழ்ந்து செல்லலாம். ஏழாவது மலையின் உச்சியில் சிறிய சுயம்பு சிவன் கோவில் உள்ளது. இரவில், மலையில் காட்டு யானைகள் மற்றும் விலங்குகளின் நடமாட்டம் தொடங்கிவிடும் என்பதால் இங்கிருந்து மாலையிலேயே திரும்பி விடுதல் பாதுகாப்பானது என்று சொல்லப்படுகிறது. ஆனால், அனைவரும் இரவில் பயணத்தைத் தொடங்கி அதிகாலை மலை உச்சிக்கு சென்று சேர்கிறார்கள். மலையேறும் பக்தர்கள் அதிகரிப்பதாலும் அவர்கள் பயன்படுத்தி தூக்கி வீசும் பொருட்களாலும் இம்மலையின் இயற்கைச் சூழல் சீர்கெட்டு வருகிறது. இயற்கையைச் சீரழிக்காமல் இறைவனை வணங்க பயணம் செய்வது நமது கடமையாகும். வெள்ளியங்கிரி மலையின் முகட்டிலிருந்து நோக்கினால் சிறுவாணி மலைக்கு மேற்கே கல்லடிக்கூடம் மலையிலிருந்து வடக்கு நோக்கி விழும் அழகிய முத்திக்குளம் அருவியை காணலாம். வெள்ளியங்கிரி மலையிலிருந்து பார்க்கும்போது முத்திக்குளம் அருவியில் ஆண்டு முழுவதும் நீர் வருவது தெரிந்ததால் தான் அங்கிருந்து நீர் கொண்டு வர சிறுவாணி அணைத்திட்டம் உருவாக்கப்பட்டது.  
இங்கு பெண்கள், குழந்தைகள் செல்ல தடை விதிக்கப்பட்டுள்ளது.
# வெள்ளியங்கிரி மலை

## கோயில்

- வெள்ளியங்கிரி மலை ஆண்டவர் கோயில்
# வெள்ளியங்கிரி மலை

## பேருந்து வசதி

கோவை காந்திபுரம் பேருந்து நிலையத்திலிருந்து மலை அடிவாரமான பூண்டி என்னும் ஊர் வரை பேருந்து வசதி இருக்கிறது.